open-index/open-wikipedia-markdown huggingface dataset:
Շենժեն-Չժունշան միջանցք

**Շենժեն-Չժունշան կապ,** կամուրջ-թունել, որը կապում է Չինաստանի Պերլ գետի դելտայի երկու խոշոր քաղաքները՝ Պերլ գետի դելտայի արևելյան կողմում գտնվող Շենժեն քաղաքը և արևմտյան կողմում գտնվող Չժունշան քաղաքը։ Այն բաղկացած է մի շարք կամուրջներից և թունելներից (Շենժեն-Չժունշան թունել, Շենժեն-Չժունշան կամուրջ և Չժունշան կամուրջ), որոնք սկսվում են Շենժենի կողմից գտնվող Բաոանի միջազգային օդանավակայանից։

Առաջարկի ներկայացման պահին 49.7 կմ երկարությամբ ութ գոտի ունեցող երկաթուղային կապը, ենթադրաբար պետք է արժենար մոտ 4.83 միլիարդ ԱՄՆ դոլար։ Այն գտնվում է Հյումեն կամրջից մոտ 27 կմ գետի ներքև, որը նախկինում գետաբերանի միակ կամրջային անցումն էր, և մոտ 32 կմ հյուսիս՝ Հոնկոնգ-Չժուհայ-Մակաո նոր կամրջից, որը կապում է Հոնկոնգ, Չժուհայ և Մակաո քաղաքները՝ Պերլ գետի դելտայի հարավային ծայրում։ Շինարարությունը սկսվել է 2017 թվականի մայիսին և համալիրը բացվել է 2024 թվականի հունիսի 30-ին։

## Պատմություն
մինի|Կամրջի շինարարության հրապարակ, 2018 թվականի մայիսից մինչև 2021 թվականի հունիսը
2000-ականների սկզբին Շենժենը մեծ լոբբինգ է արել՝ Հոնկոնգ-Չժուհայ-Մակաո կամրջի նախագծում ընդգրկվելու համար՝ առաջարկելով կրկնակի Y-աձև նախագիծ, որի ընդլայնումներից մեկը Շենժենը կկապի կառույցին, սակայն Չինաստանի կառավարությունը 2004 թվականին ընտրեց մեկ Y-աձև նախագիծ՝ Շենժենը թողնելով նախագծից դուրս։ Շենժենը Չժուհշանի հետ կապող առանձին օղակի գաղափարն սկզբնապես առաջարկվել էր 2008 թվականին, սակայն մի քանի տարի հետաձգվել էր՝ Հոնկոնգի, Չժուհայի և Մակաոյի միջև կամրջի հաջողությանը վտանգելու մտավախությունների պատճառով։ Այն ի վերջո ներառվել է Գուանդուն նահանգի կառավարության 12-րդ հնգամյա ծրագրում, որը ներկայացրել է Գուանդուն նահանգապետ Հուանգ Հուահուան 2011 թվականի հունվարի 9-ին։

Նախագիծը բաղկացած է Շենժենի կողմից սկսվող  6.7 կմ երկարությամբ թունելից և ընդհանուր առմամբ 43 կմ ընդհանուր երկարության 19 կամրջից։ Անընդհատ ամենաերկար կամրջի հատվածը մոտ 22.5 կմ է, որից մոտ 15.5 կմ ձգվում է ծովի վրայով։ Յուրաքանչյուր ուղղությամբ կա չորս գոտի՝ առավելագույն արագությամբ 100 կմ/ժ։ Կամուրջը միացնում է Շենժեն օդանավակայանից հարավ գտնվող Գուանշեն արագընթաց մայրուղին և դելտայի արևելյան կողմի օդանավակայանից արևելք գտնվող Ջիհե արագընթաց մայրուղին արևմտյան կողմում գտնվող Չժոնգցզյան արագընթաց մայրուղու հետ։ Այն կրճատում է Շենժենից Չժոնգշան ճանապարհորդության ժամանակը մինչև 30 րոպե։

Կամուրջը բացվել է երթևեկության համար 2024 թվականի հունիսի 30-ին։ Շենժենում ստեղծվել են միջքաղաքային ավտոբուսային գծեր իր և Չժոնշանի միջև։ Բացումից հետո առաջին օրերին կամրջի վրա օգտագործողների գերբեռնվածություն է առաջացել, այդ թվում՝ վարորդների և ուղևորների շրջանում, որոնք ստիպված են եղել ժամերով սպասել կամ շրջանցիկ ճանապարհներով անցնել Հումեն կամրջով։

## Օգտագործում
Բացումից հետո առաջին ամսվա ընթացքում տրանսպորտային միջոցների անցումը գերազանցել է 3 միլիոնը։

## Ծանոթագրություններ

Կատեգորիա:2024 կառուցումն ավարտված շենքեր և կառույցներ
Կատեգորիա:2024 հիմնադրումներ Չինաստանում
Կատեգորիա:Կամուրջներ այբբենական կարգով
Կատեգորիա:Չինաստանի կամուրջներ
Անտոնիո Ռոսսի

**Անտոնիո Ռոսսի** (իտալերեն՝ Antonio Rossi. ), իտալացի թիավարող մարզիկ, կանոեիստ: 1992-2008 թվականներին մասնակցել է 5 ամառային օլիմպիական խաղերի, երեք անգամ նվաճել հաղթողի տիտղոսը: Նույնքան անգամ հռչակվել է նաև աշխարհի առաջնությունների չեմպիոն: Բացի այդ, արժանացել է օլիմպիական մեկական արծաթե ու բրոնզե, 1993-1998 թթ. աշխարհի առաջնություններում՝ 3 արծաթե ու 1 բրոնզե, Եվրոպայի 1997 թ. առաջնությունում՝ 1 ոսկե, 2002 և 2008 թվականների առաջնություններում՝ մեկական բրոնզե մեդալի: Մեծ հաջողությամբ է հանդես եկել հատկապես K2 1000 m մրցաձևում՝ 1000 մետր մրցատարածությունում երկտեղանոց կանոեներով մրցումներում: 

Պեկինի 2008 թվականի ամառային օլիմպիական խաղերի բացման հանդիսավոր արարողության ժամանակ Իտալիայի օլիմպիական հավաքականի դրոշակակիրը եղել է Անտոնիո Ռոսսին:

## Միջազգային նվաճումներ

## Պետական պարգևներ
* Իտալիայի Հանրապետության Վասստակի շքանշանի մեծն սպա — 1 սեպտեմբերի 2008 թ.
* Իտալիայի Հանրապետության Վասստակի շքանշանի կոմանդոր — 3 հոկտեմբերի 2000 թ.

## Ծանոթագրություններ

## Արտաքին հղումներ
* Անտոնիո Ռոսսիի պաշտոնական կայքէջը 
* Անտոնիո Ռոսսիի պրոֆիլը databaseOlympics.com կայքում 
* RAI Profile 

Կատեգորիա:2000 թվականի Ամառային օլիմպիական խաղերի չեմպիոններ
Կատեգորիա:2004 թվականի Ամառային օլիմպիական խաղերի արծաթե մեդալակիրներ
Կատեգորիա:Օլիմպիական խաղերի բրոնզե մեդալակիրներ
Կատեգորիա:Օլիմպիական խաղերի արծաթե մեդալակիրներ
Կատեգորիա:Օլիմպիական չեմպիոններ
Կատեգորիա:Աշխարհի չեմպիոններ
Կատեգորիա:Եվրոպայի չեմպիոններ
Թմբկային նյարդ

**Թմբկային նյարդ** կամ **Յակոբսոնի նյարդ** (),  լեզվաըմպանային նյարդի ճյուղ, որն անցնում է քունքոսկրի վիմային հատվածով՝ հասնելով միջին ականջին։ Այն ապահովում է միջին ականջի, եվստախյան փողի, հարականջային թքագեղձի և պտկաձև ելուստի բջիջների զգայական նյարդավորումը։ Կրում է նաև պարասիմպաթիկ թելեր, որոնք ուղղված են դեպի հարականջային թքագեղձ։

## Կառուցվածք
Թմբկային նյարդը պարունակում է զգայական աքսոններ, որոնք ուղղված են դեպի միջին ականջ (ներառյալ թմբկաթաղանթի ներքին մակերեսը)։ Այդ նեյրոնների բջջային մարմինները տեղակայված են լեզվաըմպանային նյարդի վերին հանգույցում:

Այն նաև պարունակում է պարասիմպաթիկ աքսոններ, որոնք շարունակվում են որպես փոքր վիմային նյարդ (**') դեպի ականջային հանգույց (otic ganglion)։ Վերջինս իր հերթին սկիզբ է տալիս հետհանգուցային (պոստգանգլիոնար) պարասիմպաթիկ նեյրոններին:

=== Ծագում ===
Թմբկային նյարդը սկիզբ է առնում լեզվաըմպանային նյարդի (CN IX) ստորին հանգույցից՝ լծային փոսում ()**:**

=== Ընթացք ===
Այն անցնում է [[Քունքոսկր|քունքոսկրի]] վիմային հատվածով՝ թմբկային խողովակիկի () միջով, որը գտնվում է քնային խողովակը և լծային անցքը բաժանող ոսկրային կատարի մեջ, և հասնում է միջին ականջ:

Միջին ականջի թմբկախոռոչում այն ճյուղավորվում է [[Թմբկախոռոչի դարավանդ|թմբկախոռոչի դարավանդի]] () վրա՝ ձևավորելով թմբկային հյուսակը**''':

### Նյարդավորում
#### Զգայական
Թմբկային նյարդը ապահովում է միջին ականջի (թմբկախոռոչի) զգայունությունը: Սա ներառում է նաև թմբկաթաղանթի ներքին մակերեսը։ Այն նաև նյարդավորում է եվստախյան փողը, հարականջային թքագեղձը և պտկաձև ելուստի օդակիր բջիջները:

#### Պարասիմպաթիկ ինքնավար
Թմբկային նյարդը հանդիսանում է նաև ականջային հանգույցի պարասիմպաթիկ արմատը: Այս նեյրոններն այնուհետև ապահովում են հարականջային թքագեղձի սեկրետոմոտոր՝ արտազատական նյարդավորումը, որը իրականանում է ականջաքունքային նյարդի միջոցով: Այն մասնակցում է թքարտադրության ռեֆլեքսին՝ ուժեղացնելով թքարտադրությունը ծամելու ժամանակ:

### Տարբերակներ
Թմբկային նյարդը սովորաբար սկիզբ է առնում լեզվաըմպանային նյարդի ստորին հանգույցից։ Հազվադեպ այն կարող է սկսվել ավելի վերին հատվածից: Հազվադեպ է պատահում նաև, որ այն պարասիմպաթիկ թելեր չի փոխանցում ականջային հանգույցին:

## Կլինիկական նշանակութուն
Թմբկային նյարդը մասնակցում է ռեֆլեքսների գործընթացին, որտեղ լսողական անցուղու խթանումը մեծացնում է թքարտադրությունը:

### Քաղցկեղ
Թմբկային նյարդը կարող է ներգրավված լինել պարագանգլիոմայի () մեջ, որն այս տեղակայման դեպքում կոչվում է թմբկային գլոմուսային ուռուցք (): Այն առաջացնում է փափուկ գոյացություն միջին ականջում՝ թմբկախոռոչում: Այս դեպքում կարող են նկատվել նաև պուլսացվող բնույթի բզզոց ականջներում, լսողության կորուստ կամ լսողական խնդիրներ և որոշ սիրտ-անոթային խանգարումներ:

## Պատմություն
Թմբկային նյարդը հայտնի է նաև որպես Ջեյքոբսոնի նյարդ։

## Լրացուցիչ նկարներ

 File:Gray782_updated.png|Փոքր վիմային նյարդ
 File:Gray843.png|Ականջային և վերին պարանոցային գանգլիաների սիմպաթիկ միացումները


## Ծանոթագրություններ


## Արտաքին հղումներ
* Tympanic and Lesser petrosal nerve diagram 

Կատեգորիա:Ականջ
Կատեգորիա:Գլխուղեղային նյարդեր
Կատեգորիա:Լսողություն
Ենթասուր բակտերիալ էնդոկարդիտ

**Ենթասուր բակտերիային էնդոկարդիտ** (), վարակային էնդոկարդիտի տեսակ։ Ենթասուր բակտերիային էնդոկարդիտի հիմքում ընկած է երրորդ տիպի գերզգայունության ռեակցիան։

## Նշաններ և ախտանիշներ
Ենթասուր բակտերիային էնդոկարդիտի ախտանշաններն են՝
* Կրծքավանդակում անհարմարության զգացում,
* Թուլություն,
* Արտահայտված քրտնարտադրություն,
* Տենդ:

## Պատճառներ

Հարուցիչը *Viridans* խմբի՝ բերանի խոռոչում ապրող ստրեպտոկոկերն է (Streptococcus mutans, mitis, sanguis կամ milleri): Ստրեպտոկոկերի այլ շտամներ նույնպես կարող են հարուցել ենթասուր էնդոկարդիտ: Դրանց թվում է *Streptococcus intermedius*-ը, որը կարող է առաջացնել սուր կամ ենթասուր վարակ (դեպքերի մոտ 15%-ում ախտահարվում է էնդոկարդը):

Միզուղիների բորբոքում առաջացնող էնտերոկոկերը և կոագուլազ-բացասական ստաֆիլոկոկերը նույնպես կարող են ախտահարել էնդոկարդը:

## Մեխանիզմ
Ենթասուր բակտերիային էնդոկարդիտի զարգացումը կարող է պայմանավորված լինել ախտահարված, ձևափոխված փականների առկայությամբ, որոնց վրա արյան մեջ շրջանառող մարէները ենթարկվում են ադհեզիայի և հետագա գաղութացման: Սա առաջացնում է բորբոքային ռեակցիա՝ հյուսվածքային մետաղոպրոտեինազների ներգրավմամբ և կոլագենի քայքայմամբ:

Հիվանդության հիմքում ընկած կառուցվածքային փականային հիվանդությունը սովորաբար առկա է մինչև ենթասուր էնդոկարդիտի զարգացումը։ Ենթասուր էնդոկարդիտի դեպքում վարակային էմբոլիայի հավանականությունը ավելի ցածր է, քան սուր էնդոկարդիտի ժամանակ։ Ենթասուր էնդոկարդիտին բնորոշ է վարակի դանդաղ տարածումը և չբուժվելու դեպքում, կարող է աստիճանաբար զարգանալ մեկ տարվա ընթացքում և հանգեցնել մահվան: Հարուցիչը կարող է ախտահարել էնդոկարդը վերջինիս, արդեն իսկ առկա, վնասման դեպքում: Մյուս կողմից, սուր բակտերիային էնդոկարդիտի դեպքում մանրէն կարող է գաղութացնել առողջ էնդոկարդը:

## Ախտորոշում
Ենթասուր բակտերիային էնդոկարդիտի ախտորոշման համար անհրաժեշտ է 24 ժամվա ընթացքում երեք անգամ կատարել արյան ցանքս։ Ախտորոշումը կարող է հաստատվել զննման ժամանակ Օսլերի հանգույցների, Ռոթի բծերի, թմբկափայտ եղունգների հայտնաբերման դեպքում։

## Բուժում

Ստանդարտ բուժումը ներառում է պենիցիլինի և ամինագլիկոզիդների (գենտամիցին) բարձր դեղաչափերի ներերակային ընդունումը առնվազն 4 շաբաթ տևողությամբ: Բարձր դեղաչափերով հակամանրէային դեղորայքի կիրառումը ուսումնասիրվել է կենդանիների վրա փորձարկման ժամանակ։

Բրուքլինի հիվանդանոցի բժիշկ Լեո Լոուն առաջինն էր, որը հաջողությամբ բուժել է ենթասուր բակտերիային էնդոկարդիտը պենիցիլինով: Լոուն 1944 թվականին ներկայացրել է ենթասուր բակտերիային էնդոկարդիտի յոթ դեպք։

## Տես նաև
* Էնդոկարդիտ

## Ծանոթագրություններ

## Արտաքին հղումներ
* 
* 
* 

Կատեգորիա:Սրտային հիվանդություններ
Կատեգորիա:Վարակիչ հիվանդություններ
Լոնգուլա

**Լոնգուլա** (), հին ժամանակների վոլսկյան քաղաք ներկայիս Իտալիայի կենտրոնական հատվածում: Այն գտնվում էր Հռոմից դեպի հարավ եւ վոլսկերի մայրաքաղաք Անցիումից դեպի հյուսիս:

Ք.ա. 493 թվականին, հռոմեական բանակը՝ Պոստումոս Կոմինիոսի գլխավորությամբ գրավել է այն:

Վոլսկերը Ք.ա. 488 թվականին վերանվաճել են Լոնգուլան: Բացի Լոնգուլան զատագրվել են նախկինում վոլսկյան բնակավայրեր Սատրիկումը, Պոլուսկան եւ Կորիոլին: Դրանից հետո՝ վոլսկյան բանակը գրավել է Լավինիումը, Կորբիոնը, Վիտելիան, Տրեբիան, Լավիկումը, Պեդումը:

## Պատմություն
Ըստ Պլինիոս Ավագի` քաղաքն ի սկզբանե եղել է լատինախոս, այդտեղ ապրել են լոնգանները:

Վոլսկերի կողմից նվաճվելուց հետո, այն գրավել է Պոստումոս Կոմինիոսը` Ք.ա. 493 թվականին: Կոմինիոսը ճնշել է վոլսկերին դեպի Լոնգուլա, ապա՝ նվաճել այն: Դրանից հետո նա գրավել է Պոլուսկան: Դա թույլ է նրան հասնել եւ պաշարել Կորիոլին: Կորիողանոսը Ք.ա. 489 թվականին գլխավորում է վոլսկերի հարձակումը քաղաքի վրա եւ դրա պաշարումը: Նա մերժում է հռոմեական դեսպաններին, նվաճում եւ թալանում է Լոնգուլան:

Ք.ա. 484 թվականին, Անցիումում վոլսկերից կրած պարտությունից վերականգնված հռոմեացիները կարողացել են ճակատամարտ տալ նրանց՝ Լոնգուլայի մոտ եւ հաղթել: Այդ հաղթանակը վճռորոշ էր պատերազմի ելքի համար:

Լոնգուլան հիշատակվում է նաեւ որպես Ք.ա. 309 թվականին տեղի ունեցած ճակատամարտի ռազմաբեմ: Լուկիոս Պապիրիոս Կուրսորը, իր դիկտատուրայի օրոք, ուղեւորվել է դեպի սամնիտները: Ճանապարհին առերեսվելով իր նախորդ կոնսուլ Գայոս Մարկիոս Ռուտիլոս Կենսորինոսի բանակին, նա ճակատամարտ է տվել Լոնգուլայի մոտ:

## Տեղադրություն
Լոնգուլան ենթադրաբար գտնվել է Կոլե Ռոտոնդո հնավայորում՝ ներկայիս Լավինիայում (Անցիո համայնք): Հնավայրում հայտնաբերվել են Բրոնզի դարից մինչեւ Հռոմեական հանրապետության ժամանակաշրջանը շարունակաբար բնակեցված բնակավայրի հետքեր: Մոտակա այլ հնավայրերում եւս հայտնաբերվել են նույն ժամանակներին պատկանող գտածոներ:

Լոնգուլան հարել է Անցիումին, Սատրիկումին, Արդեային, Պոլուսկային: Կավալո Մորտո խրամը եղել է Արդեայի ռուտուլների եւ վոլսկերի միջեւ սահմանը:

## Ծանոթագրություններ

Կատեգորիա:Լքված բնակավայրեր
Կատեգորիա:Հին Եվրոպա
Կատեգորիա:Հին Հռոմի քաղաքներ
Լիթոպեդիոն

[մինի|Լիթոպեդիոն՝ դիմագծերի բացակայությամբ, [ընկերքի և փափուկ հյուսվածքների կալցիֆիկացմամբ ]]
մինի|Լիթոպեդիոնի այս չափազանց հազվադեպ նմուշը կնոջ որովայնում է մնացել 2 տարի**Լիթոպեդիոն** (հունարեն λίθος (լիթոս)՝ «քար» և παιδίον (պաիդիոն)՝ «փոքր երեխա, մանկիկ, պտուղ» բառերից) կամ «քարե մանկիկ», հազվադեպ երևույթ, որն առավել հաճախ հանդիպում է, երբ պտուղը մահանում է որովայնային հղիության ժամանակ և քանզի այն չափազանց մեծ է օրգանիզմում հետներծծման համար՝ կալցիֆիկացվում է արտաքինից՝ որպես օտար մարմնի դեմ ռեակցիա: Սա պաշտպանում է տիրոջ օրգանիզմը պտղի մահացած հյուսվածքներից և կանխում սեպտիկ վարակի առաջացումը:

Լիթոպեդիոն կարող է առաջանալ հղիության 14-րդ շաբաթից մինչև հղիության ավարտը: «Քարե մանկիկը» տասնամյակներ շարունակ կարող է մնալ չախտորոշված և հայտնաբերվել դաշտանադադարից հետո։ Այն հաճախ ախտորոշվում է, երբ բուժառուն հետազոտվում է այլ հիվանդությունների կապակցությամբ, որոնց ախտորոշման համար անհրաժեշտ է ռենտգենաբանական հետազոտություն: Ըստ Տիենի՝ 128 դեպքերի վերլուծության արդյունքների, լիթոպեդիոն ունեցող կանանց միջին տարիքը ախտորոշման պահին 55-ն է եղել, իսկ ամենատարեցը 100 տարեկան է եղել: Լիթոպեդիոնը կրել են միջինում 22 տարի և եղել են դեպքեր, երբ կանայք երկրորդ անգամ են հղիացել ու երեխաներ լույս աշխարհ բերել առանց որևէ խնդրի: Ուսումնասիրված դեպքերից ինը կրել են լիթոպեդիոնն ավելի քան 50 տարի՝ մինչ ախտորոշումը:

Համաձայն բժշկական գրականության մի զեկույցի՝ 400 տարվա ընթացքում արձանագրվել է լիթոպեդիոնի ընդամենը 300 դեպք: Մինչդեռ որովայնային հղիության հավանականությունը կազմում է մեկ դեպք 11000 հղիությունից, այս հղիությունների միայն 1.5-1.8% դեպքերում այն կարող է վերածվել լիթոպեդիոնի:

## Հետազոտությունների պատմություն
Լիթոպեդիոնն առաջին անգամ նկարագրվել է 10-րդ դարում՝ իսպանացի մուսուլման բժիշկ Աբու ալ-Կասիմի աշխատությունում**:** Մինչև 18-րդ դարի կեսերը Ֆրանսիայում և Գերմանիայում մի շարք դեպքեր են արձանագրվել մարդկանց, ոչխարների և նապաստակների մոտ: 1748 թվականին Ֆրանսիայի գիտությունների թագավորական ակադեմիայում իր ելույթի ժամանակ վիրաբույժ Սովեր Ֆրանսուա Մորանը հիշատակել է լիթոպեդիոնի դեպքերը, և՛ որպես կենդանածին ու ձվադրող կենդանիների պտղի զարգացման ընդհանուր բնույթի ապացույց, և՛ որպես փաստարկ՝ հօգուտ կեսարյան հատման:

1880 թվականին գերմանացի բժիշկ Ֆրիդրիխ Կյուխենմայստերը վերանայեց բժշկական գրականության մեջ առկա լիթոպեդիոնի 47 դեպք և առանձնացրել է երեք ենթախումբ՝

# լիթոկելիֆոս («քարե թաղանթ»), երբ կրակալումը տեղի է ունենում ընկերքային թաղանթի վրա
# լիթոտեկնոն («քարե երեխա») կամ «իսկական» լիթոպեդիոն, երբ պտուղն ինքնին կրակալվում է որովայնի խոռոչ անցնելուց՝ ընկերքի և ձվարանների թաղանթների պատռվելուց հետո 
# լիթոկելիֆոպեդիոն («քարե թաղանթ և երեխա»), երբ կրակալվում են և՛ պտուղը, և՛ պտղապարկը:

Լիթոպեդիոնը կարող է առաջանալ ինչպես փողային, այնպես էլ ձվարանային հղիությունների հետևանքով, թեև փողային հղիության դեպքերն ավելի տարածված են։

## Գրանցված դեպքեր
### Մինչև1900-ականներ
[մինի|[Համակարգչային շերտագրություն|ՀՇ, որը ցույց է տալիս արտարգանդային կալցիֆիկացված պտղի կմախք՝ լիթոպեդիոն:|ձախից|250x250փքս]]

:  Բուժառուի մահից հետո

### 1900ականներից հետո

## Ծանոթագրություններ

Կատեգորիա:Ախտաբանություն
Կատեգորիա:Բազմացում
Կատեգորիա:Հղիություն
Կատեգորիա:Մանկաբարձություն
Կատեգորիա:Մումիաներ
Կատեգորիա:Սաղմնաբանություն
Գիշերային քրտնարտադրություն

**Գիշերային քրտնարտադրություն** կամ **գիշերային հիպերհիդրոզ,** քնի ընթացքում ավելորդ քրտնարտադրության կրկնվող դրսևորում: Մարդը կարող է նաև չափազանց շատ քրտնել արթուն ժամանակ։

40 տարեկանից բարձր կանանց շրջանում գիշերային քրտնարտադրության ամենատարածված պատճառներից մեկը դաշտանադադարով և նախադաշտանադարով պայմանավորված հորմոնալ փոփոխություններն են: Սա շատ տարածված երևույթ է դաշտանադադարի անցումային տարիներին: Կանանց ավելի քան 80%-ը դաշտանադադարի ընթացքում ունենում է ջերմահորդանքներ, որոնք կարող են ներառել նաև գերքրտնարտադրություն: 

Գիշերային քրտնարտադրությունը տատանվում է համեմատաբար անվնաս լինելուց մինչև որևէ հիվանդության նշան։ Գիշերային քրտնարտադրությունը կարող է առաջանալ քնելու միջավայրի չափազանց տաք լինելու, ննջասենյակում անսովոր տաք լինելու և մահճակալի վրա չափազանց շատ ծածկոցների առկայության պատճառով։ Գիշերային քրտնարտադրությունը կապված է կլինիկական տարբեր վիճակներով։

## Առնչվող վիճակներ
Այս վիճակը կարող է լինել տարբեր հիվանդությունների ախտանշան՝

*Քաղցկեղներ
**Լիմֆոմա
**Լեյկեմիա
**Երիկամաբջջային քաղցկեղ
**Իրական պոլիցիտեմիա
*Վարակներ
**ՄԻԱՎ/ՁԻԱՀ
**Տուբերկուլոզ
**Mycobacterium avium ներբջջային վարակ
**Ինֆեկցիոն մոնոնուկլեոզ
**Սնկային հիվանդություններ (հիստոպլազմոզ, կոկցիդիոմիկոզ)
**Թոքի թարախակույտ
**Ինֆեկցիոն էնդոկարդիտ
**Բրուցելոզ
**Պնևմոցիստային թոքաբորբ
**COVID-19
*Էնդոկրին հիվանդություններ
**Առաջնային ձվարանային անբավարարություն
**Հիպերթիրեոզ
**Շաքարային դիաբետ
**Էնդոկրին ուռուցքներ
**Օրխէկտոմիա
*Ռևմատիկ հիվանդություններ
**Տակայասուի արտերիտ
**Հսկա բջջային արտերիտ
**Անկիլոզացնող սպոնդիլոարթրիտ:
***Այլ**
**Քնի օբստրուկտիվ ապնոէ
**Գաստրոէզոֆագեալ ռեֆլյուքս հիվանդություն
**Քրոնիկական հոգնածության համախտանիշ
**Ֆիբրոմիալգիա
**Գրանուլեմատոզ հիվանդություն
**Քրոնիկ էոզինոֆիլային թոքաբորբ
**Լիմֆոիդ գերաճ
**Ոչ շաքարային դիաբետ
**Տարբերակային կրծքահեղձուկ
**Տագնապ
**Հղիություն
**Դաշտանադադար:
*Դեղեր
**Ջերմիջեցնողներ (սալիցիլատներ, ացետամինոֆեն)
**Հակագերճնշումային
**Անաբոլիկ անդրոգենային ստերոիդներ 
**Դինիտրոֆենոլ
**Ֆենոթիազիդ
**էթանոլ, բենզոդիազեպիններ, կաննաբինոիդներ, հերոին
*Ինքնավար նյարդային համակարգի գերակտիվություն
*Աղիների բորբոքային հիվանդություն:

## Տես նաև
* Հղիություն և քուն
* Քուն

## Ծանոթագրություններ

## Արտաքին հղումներ

Կատեգորիա:Ախտաբանություն
Կատեգորիա:Ախտանիշներ
Կատեգորիա:Բժշկություն
Կատեգորիա:Ջերմակարգավորում
Կատեգորիա:Քնի խանգարումներ
Կատեգորիա:Քուն
Կատեգորիա:Ֆիզիոլոգիա
Միկրոդոնտիա

**Միկրոդոնտիա**, մեկ կամ ավելի ատամների չափերի փոքրացում։ Ընդհանրացված ձևում ներգրավված են բոլոր ատամները։ Տեղայնացված ձևում ներգրավված են միայն մի քանի ատամներ։ Ամենահաճախը ախտահարվում են կողմնային կտրիչներն ու երրորդ մոլյարները (աղորիքները)։  

Միկրոդոնտիայով ախտահարված ատամները կարող են անոմալ ձև ունենալ։

## Սահմանում
Տղամարդկանց ատամներն ավելի մեծ են, քան կանանցը։ Միկրոդոնտիայի ժամանակ ատամները անոմալ փոքր են, իսկ մակրոդոնտիայի ժամանակ անոմալ մեծ են։

## Դասակարգում
Կա միկրոդոնտիայի երեք տեսակ․

**Իսկական ընդհանրացված (գեներալիզացված)**

Ներգրավված են բոլոր ատամները։ Իսկական ընդհանրացված միկրոդոնտիան շատ հազվադեպ է հանդիպում և առաջանում է աճի հորմոնի անբավարարության դեպքում։ Աճի հորմոնի նվազման պատճառով խանգարվում է ատտամների զարգացումը և առաջանում է միկրոդոնտիա։

**Հարաբերական ընդհանրացված (գեներալիզացված)**

Նոլոր ատամների չափերը նորմալ են, բայց ծնոտների մեծ չափերի պատճառով թվում է, թե ատամները փոքր են։ Հարաբերական ընդհանրացված միկրոդոնտիան կարող է լինել մեկ ծնողից մեծ ծնոտի, իսկ մյուսից՝ նորմալ չափի ծնոտի գեների ժառանգության արդյունք։

**Տեղայնացված (օջախային)**

Տեղայնացված միկրոդոնտիան նաև անվանում են լոկալ կամ կեղծ միկրոդոնտիա։ Ներգրավված է մեկ ատամ։ Տեղայնացված միկրոդոնտիան ավելի շատ է տարածված, քան ընդհանրացված միկրոդոնտիան և հաճախ զուգորդվում է հիպոդոնտիայի հետ (ատամների նվազած թիվ)։ Ամենահաճախը հանդիպում է վերին կողմնային կտրիչների մոտ, որոնք կարող են ունենալ շրջված կոնի ձև։ Երկրորդ ամենահաճախ ախտահարվող ատամները վերին երրորդ մոլարներն են, իսկ դրանցից հետո՝ հավելյալ ատամները։

## Պատճառները
Այստեղ ներգրավված են բազմաթիվ պատճառածին գործոններ․

Այլ պատճառներից են տրիխոռինոֆարինգեալ, օդոնտոտրիխոմելիկ, նեյրոէկտոդերմալ և դերմո-օդոնտոդիսպլազիա համախտանիշները։

## Բուժում
Չծկթած միկրոդոնտիկ ատամները հիմնականում հեռացնում են վիրաբուժական միջամտությամբ, քանի որ մեծ է բշտերի առաջացման ռիսկը։

Ծկթած միկրոդոնտիկ ատամները առաջացնում են գեղագիտական խնդիրներ։ Այդ դեպքերում տարբեր կոմպոզիտային ատամնալիցքերով կամ արհեստական պսակներով վերականգնում են ատամների տեսքը։ Ծանր դեպքերում կարող է պահանջվել օրթոդոնտիկ բուժում՝ միջատամնային մեծ տարածությունները վերացնելու համար։

## Համաճարակաբանություն
Միկրոդոնտիան կանանց շրջանում ավելի հաճախ է հանդիպում, քան տղամարդկանց։ Ավելի տարածված է մշտական ատամների շրջանում, քան կաթնատամների:

## Ծանոթագրություններ

## Արտաքին հղումներ

Կատեգորիա:Ատամնաբուժություն
Կատեգորիա:Ատամներ
Կատեգորիա:Բերանի խոռոչի հիվանդություններ
Կատեգորիա:Բժշկություն
Կատեգորիա:Բնածին արատներ
Կատեգորիա:Ժառանգական հիվանդություններ
Կատեգորիա:Հազվադեպ հանդիպող հիվանդություններ
Բուժքույր Մարի Ջոզեֆի հանգույց

**Բուժքույր Մարի Ջոզեֆի հանգույց** (Քույր Մարի Ջոզեֆի նշան), շոշափվող հանգույց, որը դուրս է ցցվում պորտի շրջանում՝ լյարդի կլոր կապանի միջոցով կոնքի կամ որովայնի չարորակ քաղցկեղի մետաստազի հետևանքով։ Բուժքույր Մարի Ջոզեֆի հանգույցները կարող են ցավոտ լինել շոշափման ժամանակ։ 

Պորտի շրջանում գտնվող գոյացությունը միշտ չէ, որ Քույր Մարի Ջոզեֆի հանգույց է: Պորտի շրջանում գտնվող գոյացության առաջացման պատճառները կարող են տարրբեր լինել, ինչպիսիք են որովայնի ճողվածքը, վարակը և էնդոմետրիոզը: Բժշկական պատկերավորման հետազոտությունները, ինչպիսիք են որովայնի ուլտրաձայնային հետազոտությունը, կարող են օգտագործել Բուժքույր Մարի Ջոզեֆի հանգույցը այլ տեսակի գոյացությունից տարբերակելու համար: 

Ստամոքս-աղիքային չարորակ ուռուցքները կազմում են այս հանգույցի առաջացման հիմքում ընկած հիվանդություների մոտ կեսը (առավել հաճախ՝ ստամոքսի քաղցկեղ, հաստ աղիքի քաղցկեղ կամ ենթաստամոքսային գեղձի քաղցկեղ՝ հիմնականում ենթաստամոքսային գեղձի պոչի և մարմնի), և ավելի հավանական է տղամարդկանց շրջանում, որ ունենան ստամոքս-աղիքային համակարգի հիմքում ընկած քաղցկեղ: Գինեկոլոգիական քաղցկեղները կազմում են մոտ 4 դեպիքց 1-ը (հիմնականում ձվարանների քաղցկեղ և արգանդի քաղցկեղ ): Հազվադեպ կարող են առաջանալ նաև կույր աղիքի քաղցկեղի մետաստազավորումից և պսևդոմիքսոմայից (որովայնամզի պսևդոմիքսոմա): Անհայտ ծագման առաջնային ուռուցքները և հազվադեպ՝ միզուղիների կամ շնչառական համակարգի չարորակ ուռուցքները կարող են առաջացնել պորտալարի մետաստազներ: Թե ինչպես են մետաստազները հասնում պորտալարին, մեծ մասամբ անհայտ է մնում: Քաղցկեղային բջիջների պորտալարի միջոցով տարածման առաջարկվող մեխանիզմները ներառում են ուղղակի միջորովայնամզային տարածում՝ ավշային ուղիների միջոցով, որոնք հոսում են վնասված պորտալարի երակի երկայնքով, հեմատոգեն տարածում կամ մնացորդային կառուցվածքների միջոցով, ինչպիսիք են մանգաղաձև կապանը, միջային պորտային կապանը կամ վիտելինային ծորանի մնացորդը: Բուժքույր Մարի Ջոզեֆի հանգույցը կապված է որովայնամզի բազմաթիվ մետաստազների և վատ կանխատեսման հետ։

## Պատմություն
Բուժքույր Մարի Ջոզեֆ Դեմփսին (Ջուլիա Դեմփսի) կաթոլիկ միանձնուհի էր և Ուիլյամ Ջ. Մայոյի վիրաբուժական օգնականը Ռոչեսթերի Սուրբ Մարիամ հիվանդանոցում, որը գտնվում է Մինեսոտաքաղաքում 1890-1915 թվականներին։ Մայոն առաջիններից է եղել, որը ուշադրություն է հրավիրել այս երևույթի վրա և 1928 թվականին դրա մասին հոդված է հրապարակել։ «Բուժքույր Մերի Ջոզեֆի հանգույց» տերմինը հետագայում՝ 1949 թվականին, ձևակերպել է Համիլթոն Բեյլին։

## Ծանոթագրություններ

Կատեգորիա:Նորագոյացություններ
Կատեգորիա:Ուռուցքաբանություն
Ստործնոտային նյարդ

**Ստործնոտային նյարդ** (, V3), եռովրյակ նյարդի՝ հինգերորդ գանգուղեղային նյարդի (CN V), երեք ճյուղերից ամենամեծն է: Ի տարբերություն եռվորյակ նյարդի մյուս ճյուղերի (ակնային նյարդ, վերծնոտային նյարդ), որոնք պարունակում են միայն զգացող թելեր, ստործնոտային նյարդը պարունակում է և՛ զգացող, և՛ շարժիչ թելեր: Այս նյարդաթելերը նյարդավորում են ստորին ծնոտի և դեմքի շրջանը (լեզուն, ստորին շրթունքը և կզակը): Ստործնոտային նյարդը նյարդավորում է նաև ծամիչ մկանները:

## Կառուցվածք
Ստործնոտային նյարդի մեծ՝ զգացող արմատը սկիզբ է առնում եռվորյակ հանգույցի կողմնային հատվածից և ձվաձև անցքով () դուրս է գալիս գանգի խոռոչից։ Շարժիչ արմատը () անցնում է եռվորյակ հանգույցի տակով և ձվաձև անցքի միջով՝ գանգից դուրս միանալով զգացող արմատին։ Ստործնոտային նյարդը միջայնորեն անցնում է քմային վարագույրը լարող մկանի (), և կողմնայնորեն՝ թևակերպային կողմնային մկանի միջև։ Այն իր միջային կողմից անջատում է ուղեղապատյանային ճյուղ () և թևակերպային միջային մկանի նյարդը։ Այնուհետև նյարդը բաժանվում է փոքր, առաջային և մեծ հետին ճյուղերի։  

### Ճյուղերը
Ստործնոտային նյարդից դուրս են գալիս հետևյալ ճյուղերը.

**Հիմնական ցողունից (մինչև բաժանումը).**

* ուղեղապատյանային ճյուղ (զգացող)
* միջային թևակերպային մկանի նյարդ (շարժիչ)

**Առաջային բաժին.**

* ծամիչ նյարդ (խառը)
* քունքային խորանիստ նյարդեր (խառը)
* թշային նյարդ (զգացող)
* կողմնային թևակերպային մկանի նյարդ (շարժիչ)

**Հետին բաժին.**

* ականջաքունքային նյարդ (զգացող)
* լեզվային նյարդ (զգացող)
* ստորատամնաբնային նյարդ (խառը)
* ծնոտակորճային նյարդ (շարժիչ)
* կտրիչային ճյուղ (զգացող)
* կզակային նյարդ (զգացող)

**Առաջային բաժին**

Շարժիչ նյարդավորում

* Ծամիչ նյարդ

Ծամիչ մկան

* Միջային թևակերպային մկանի նյարդ

Միջային թևակերպային մկան

Ականջի թմբկաթաղանթը լարող մկան ()

Քմային վարագույրը լարող մկան ()

* Կողմնային թևակերպային մկանի նյարդ

Կողմնային թևակերպային մկան

* Քունքային խորանիստ նյարդ

Քունքամկան

Զգացող նյարդավորում

* Թշային նյարդ

Այտի ներսային մակերես (թշի լորձաթաղանթ)

* Հետադարձ ուղեղապատյանային ճյուղ ()

**Հետին բաժին**

* Լեզվային ճյուղ  (ընդհանուր զգացող նյարդավորում՝ ոչ համային մասնագիտացված զգացողություն)

Լեզվի առաջային 2/3 (լորձաթաղանթ)

* Ստորատամնաբնային ճյուղ

Շարժիչ նյարդավորում՝  ծնոտակորճային մկան, երկփորանի մկանի առաջային փորիկ

Զգացող նյարդավորում՝ ստորին ծնոտի ատամներ և լնդեր, կզակ և ստորին շրթունք

* Ականջաքունքային ճյուղ

Գլխամաշկ (ականջախեցու և քունքային շրջան)

## Լրացուցիչ պատկերներ

Պատկեր:Gray784.png|Եռորյակ նյարդի դերմատոմային տարածումը
Պատկեր:Gray790.png|Գլխամաշկի, դեմքի և պարանոցի կողմնային մասի նյարդերը։
Պատկեր:Slide8nnn.JPG|Ստործնոտային նյարդ
Պատկեր:Mandibular_nerve_3.jpg|Ստործնոտային նյարդ


## Ծանոթագրություններ

## Արտաքին հղումներ

Կատեգորիա:Նյարդաբանություն
Զավեն Խաչատրյան

**Զավեն Խաչատրյան** (), ամերիկահայ նյարդաբան, գիտությունների դոկտոր և Ջոնս Հոփկինսի բժշկական դպրոցի գերիատրիական հոգեբուժության բաժնի հոգեբուժության ու նյարդաբանության ադյունկտ-պրոֆեսոր: Նա Ալցհայմերի հիվանդության հետազոտության առաջամարտիկներից է, նրան անվանում են նաև Ալցհայմերի հիվանդության ժամանակակից հետազոտության «հայր»:

Խաչատրյանն Ալցհայմերի հիվանդության ասոցիացիայի ավագ գիտական խորհրդատու է և «Alzheimer's & Dementia: Journal of the Alzheimer's Association»-ի գլխավոր խմբագիրը։ Նա ճանաչվում է որպես Առողջապահության ազգային ինստիտուտների Ալցհայմերի հիվանդության նյարդաբիոլոգիայի վերաբերյալ հետազոտական ծրագրի ճարտարապետ: Նրա պատվին է կոչվել Զավեն Խաչատրյանի անվան մրցանակը:

## Կենսագրություն
Զավեն Խաչատրյանը ծնվել է Սիրիայում՝ Հայոց ցեղասպանությունը վերապրած հայերի ընտանիքում։ Տարրական և միջնակարգ կրթությունը ստացել է Լիբանանում։ Տիրապետում է հինգ լեզվի՝ հայերեն, արաբերեն, ֆրանսերեն, անգլերեն, թուրքերեն։ 1955 թվականին բարձրագույն կրթություն ստանալու նպատակով մեկնել է ԱՄՆ, որի քաղաքացի է դարձել հետագայում։ 

Խաչատրյանի գիտական հետաքրքրությունը ուղեղի հիշողության մեխանիզմների նկատմամբ և նրա ակադեմիական կարիերան ուղեղի հետազոտությունների ոլորտում սկսվել է 1950-ական թվականների վերջին՝ Եյլի համալսարանում: Հաջորդ տասնամյակների ընթացքում նա զբաղեցրել է բարձր պաշտոններ ակադեմիական ոլորտում, մասնավոր հատվածում և կառավարությունում:

Առողջապահության ազգային ինստիտուտներում պաշտոնավարման ընթացքում (1977-1995), միաժամանակ լինելով Ալցհայմերի հիվանդության գրասենյակի (NIH) և ծերացման նյարդաբանության ծրագրի (NIA/NIH) տնօրեն՝ Խաչատրյանը պատասխանատու էր Ալցհայմերի հիվանդության և ծերացող ուղեղի վերաբերյալ խոշոր ազգային հետազոտական ծրագրերի ֆինանսավորման և կառավարման վերաբերյալ ռազմավարական պլանավորման և հանրային քաղաքականության որոշումների համար: Նա պատասխանատու էր նաև խոշոր ազգային հետազոտական ծրագրերի մեկնարկի համար և կարևոր դեր է խաղացել Ալցհայմերի հիվանդությունը որպես կառավարության գերակա խնդիր սահմանելու և հետագայում դաշնային հետազոտական ֆինանսավորումը բացելու գործում:

Իր կարիերայի ընթացքում Խաչատրյանը եղել է բազմաթիվ հետազոտողների խորհրդատու։ Նա անմիջականորեն մասնակցել է ԱՄՆ-ում և այլ երկրներում դեմենցիայի և Ալցհայմերի համախտանիշի ոլորտում բազմաթիվ ականավոր և հաջողակ հետազոտողների ակադեմիական կարիերայի մեկնարկին։

Նա «Alzheimer's & Dementia: Journal of the Alzheimer's Association» ամսագրի հիմնադիր գլխավոր խմբագիրն է, որը ներկայումս դեմենցիայի վերաբերյալ ամենաբարձր վարկանիշ ունեցող ամսագիրն է:

Խաչատրյանն առաջին գիտնականներից մեկն էր, ով առաջարկեց կապ կալցիումի հոմեոստազի փոփոխության և Ալցհայմերի հիվանդության միջև:

## Ծանոթագրություններ

## Գրականություն

* Massachusetts ADRC. Scientific Day Celebration. — June 4, 2004. — С. 3.
* 

Կատեգորիա:Ամերիկացի գիտնականներ
Կատեգորիա:Եյլի համալսարանի շրջանավարտներ
Կատեգորիա:Ամերիկահայ բժիշկներ
ՀԲԸՄ Արարատ Նիկոսիա

**Հայկական բարեգործական ընդհանուր միության Արարատ ֆուտզալի ակումբ** (), ֆուտզալային ակումբ, որը ներկայացնում է Կիպրոսի ֆուտզալի առաջին դիվիզիան: Թիմը հիմնադրվել է 1999 թվականին, լուծարվել է 2016-ին, եւ վերսկսել գործունեությունը 2018 թվականին: Ակումբը հիմնադրվել է Հայկական բարեգործական ընդհանուր միության կողմից: Այն՝ կիպրական ֆուտզալի ամենատիտղոսակիր թիմն է՝ առաջնության յոթնակի եւ գավաթի վեցակի հաղթող:

## Պատմություն
ՀԲԸՄ Արարատ ակումբը հիմնադրվել է 1999 թվականին: Այն՝ հիմնադրման օրից մրցել է Կիպրոսի տղամարդկանց ֆուտզալի առաջնության Ա խմբում: Հենց առաջին սեզոնում՝ 1999–00 այն նվաճել է իր առաջին գավաթը. Հաջորդ՝ 2000–01 սեզոնում այն նվաճել է առաջնության իր առաջին չեմպիոնությունը, ապա՝ դարձել է առաջին կիպրական թիմը, որը մասնակցել է ՈՒԵՖԱ Ֆուտզալի չեմպիոնների լիգային: Թիմն այդ տարի ոչ ոքի է խաղացել Թբիլիսիի Իբերիայի հետ, ապա հաղթել Հավլիչկուվ Բրոդի Պրամենին, ավարտելով ելույթները զիջելով միայն խմբի հաղթող Շարլերուայի Ակսյոն 21-ին: Դա թիմի լավագույն մրցելույթն էր ՈՒԵՖԱ-յի գավաթներում: Մինչեւ 2000-ականների ավարտը՝ ՀԲԸՄ Արարատը նվաճել է եւս վեց չեմպիոնական տիտղոս եւ եւս հինգ գավաթ, վերջին անգամ հաջողության հասնելով 2009–10: Հետագա տարիներին, երբ Կիպրոսի ֆուտբոլային ակումբներն սկցեցին ներկայանալ նաեւ ֆուտզալային թիմերով, ՀԲԸՄ Արարատը կորցրեց իր գերակայությունը եւ սկսեց զիջել դիրքերը:

2015–16 թվականների առաջնությունից հետո, ՀԲԸՄ Արարատն առաջին անգամ աստիճանազրկվեց եւ հաջորդ տարի պետք է շարունակեր ելույթները երկրորդ դիվիզիայում: 2016 թվականի հուլիսին հայտարարվել է ՀԲԸՄ Արարատի եւ Նիկոսիայի Օմոնիայի միավորման մասին: Ակումբը վերսկսել է իր գործունեությունը 2018 թվականին:

## Ցուցանիշներ
**Կիպրոսի առաջնություն**.

Հաղթող. 2001, 2002, 2003, 2004, 2005, 2007, 2010

**Կիպրոսի գավաթ**.

Գավաթակիր. 2000, 2003, 2005, 2008, 2009, 2010

## Ծանոթագրություններ
Կիևի դրոշ

**Կիևի դրոշ** (), Ուկրաինայի մայրաքաղաք Կիև քաղաքի պաշտոնական դրոշ, որը հաստատվել է 1995 թվականի մայիսի 25-ին Կիևի քաղաքային խորհրդի կողմից՝ Կիևի ժողովրդական պատգամավորների քաղաքային խորհրդի այն ժամանակվա նախագահ Լեոնիդ Կոսակովսկու հրամանով:

1995 թվականի մայիսի 27-ին դրոշը առաջին անգամ հանդիսավոր կերպով բարձրացվեց Կիևի քաղաքային խորհրդի գլխավոր մուտքի մոտ:

## Նկարագրություն
մինի|Կիևի դրոշի նախագիծ (Յու. Սոլոմինսկի, 1995 թվական)
1995 թվականի դրոշը կապույտ կտոր է, որը պատկերում է Կիևի հովանավոր սուրբ Միքայել Հրեշտակապետին՝ ձեռքին բոցավառ սուր և վահան: Կտորն 
ունի դեղին եզրագիծ.

Կիևի քաղաքային դրոշը ուղղանկյուն կապույտ կտոր է, որի կենտրոնում տեղադրված է Հրեշտակապետ Միքայելի պատկերը, դրոշակաձողից ներքև՝ 3/10-րդ մասի վրա, և շրջանակված է ոսկեգույն եզրագծով։ Դրոշի լայնության և երկարության հարաբերակցությունը 2:3 է։
2009 թվականի մարտի 20-ին Կիև քաղաքի զինանշանի և դրոշի պատրաստման աշխատանքային խումբը ներկայացրեց Կիևի նոր դրոշի նախագիծը: Այն ունի կապույտ կտորի տեսք, որի վրա կենտրոնում գտնվում է քաղաքի զինանշանը՝ կարտուշով և թագի տակ։

## Պատմություն
1995 թվականին Կիևի քաղաքային խորհրդի որոշմամբ (որոշման օգտին քվեարկել է 36 պատգամավոր), քաղաքը վերադարձրեց Ռուսական կայսրության ժամանակներից մնացած իր զինանշանը՝ Միքայել հրեշտակապետի ոճավորված պատկերը, և հաստատեց քաղաքի դրոշը։
# Կիևի զինանշանը ներկայացնելու և օգտագործելու միջոցներից մեկը ներկայացնել Միքայել հրեշտակապետի պատկերով քաղաքային դրոշ։
# Հաստատել Կիևի քաղաքային դրոշի նկարագրությունը, որը հաստատվել է Կիևի քաղաքային խորհրդի մարդասիրական հարցերով մշտական ​​հանձնաժողովի և Կիևի գլխավոր նկարչին կից գեղարվեստական ​​խորհրդի կողմից (կցվում է)։
# 1995 թվականի մայիսի 27-ին, ժամը 11:30-ին, Խրեշչատիկ փողոցի 36 հասցեում գտնվող Կիևի քաղաքային խորհրդի շենքի առջև կայմի վրա անցկացնել Կիևի քաղաքային դրոշի արարողակարգային բարձրացումը։
# Հանձնարարել Կիևի քաղաքային խորհրդի գործադիր գործերի գծով նախագահի տեղակալ Վ.Կ. Կովտունին երկու շաբաթվա ընթացքում մշակել և հաստատման ներկայացնել Կիևի քաղաքային դրոշի մասին կանոնակարգը։

Երբ գործնականում հարց առաջացավ, թե ինչպիսի քաղաքային դրոշներ պետք է արտադրվեն (դրոշը պետք է պարունակեր քաղաքի զինանշանի հրեշտակապետին), ընկերությունները սկզբում հրեշտակապետի պատկերը պատրաստեցին մանուշակագույն ֆոնի վրա, իսկ ավելի ուշ՝ կապույտ ֆոնի վրա՝ Գ. Կուրովսկու տարբերակով, իսկ ավելի ուշ, անհայտ պատճառներով,՝ Յ. Սոլոմինսկու տարբերակով։

2009 թվականի մարտին Կիևի քաղաքային խորհրդի աշխատանքային խումբը մշակեց մայրաքաղաքի նոր դրոշի նախագիծ։ Դրա կենտրոնում պատկերված է Միքայել հրեշտակապետը՝ աջ ձեռքում բռնած կրակե սուր, իսկ ձախում՝ օվալաձև վահան՝ արբալետի տեսքով։ Սակայն նախագիծը հետագա հաստատում չի ստացել։

Զինանշանի նախագծի նկարագրությունը.
Ուկրաինայի մայրաքաղաք Կիևի հերոս քաղաքի դրոշը կապույտ ուղղանկյուն վահանակ է՝ 2:3 կողմերի հարաբերակցությամբ, իսկ կենտրոնում՝ քաղաքի զինանշանը։ Զինանշանի բարձրությունը վահանակի լայնության 2:3-ն է։ Վահանակի երկու կողմերն էլ նույնական են։

## Գույների ստանդարտացում
### Գ. Կիրովսկու տարբերակը

### Տարբերակ՝ Յ. Սոլոմինսկու

*

## Ծանոթագրություններ

## Գրականություն
* 
* 
* 

## Արտաքին հղումներ

* 
* 

Կատեգորիա:1995 դրոշներ
Կատեգորիա:Դրոշներ այբբենական կարգով
Կատեգորիա:Կիև
Գերտ Ֆրեդրիկսոն

**Գերտ Ֆրեդրիկսոն** (. ), շվեդ թիավարող մարզիկ, կանոեիստ։ Մասնակցելով միմյանց հաջորդած չորս ամառային օլիմպիական խաղերի՝ նա նվաճել է ութ մեդալ, այդ թվում՝ վեց ոսկե (1948 թ.՝ K-1 1000 մ, K-1 10000 մ մրցաձևերում, 1952 թ.՝ K-1 1000 մ, 1956 թ.՝ K-1 1000 մ, K-1 10000 մ, 1960 թ.՝ K-2 1000 մ մրցաձևերում), մեկ արծաթե (1952 թ.՝ K-1 10000 մ մրցաձևում) և մեկ բրոնզե (K-1 1000 մ մրցաձևում)։ 1964 թվականին Տոկիոյում կայացած ամառային օլիմպիական խաղերի ժամանակ Ֆրեդրիկսոնը հանդես է եկել որպես Շվեդիայի օլիմպիական հավաքականի թիավարողների թիմի գլխավոր մարզիչ։

1942-ից 1960 թվականներին մեդալներ նվաճելով Շվեդիայի, սկանդինավյան, աշխարհի առաջնություններում և օլիմպիական խաղերում՝ նա ճանաչվել է բոլոր ժամանակների ամենահաջողակ տղամարդ կանոեիստը: Նա նաև ամենաշատ օլիմպիական ոսկե մեդալներ (6) նվաճած շվեդ մարզիկն է համարվում։ Բացի այդ՝ յոթ ոսկե մեդալ է նվաճել աշխարհի առաջնություններում և ընդհանուր առմամբ 71 մեդալ՝ Շվեդիայի առաջնություններում։

1949 թվականին Ֆրեդրիկսոնն արժանացել է «Սվենսկա Դագբլադետ» թերթի ոսկե մեդալին՝ տարվա լավագույն մարզիկի համար այդ պարբերականի խմբագրության սահմանած ամենամյա բարձր պարգևին։ 1956 թվականին Միջազգային օլիմպիական կոմիտեն նրան շնորհել է Մոհամմադ Թահերի անվան գավաթը՝ որպես աշխարհի թիվ մեկ մարզիկի. նա միակ կանոեիստն է, որին շնորհվել է այդ գավաթը։

## Ծանոթագրություններ

## Գրականություն
* Toppkvartett inför Melbournespelen 1956: Bertil Antonsson, Gert Fredriksson, Bengt Nilsson, Björn Thofelt // Martin Lehman, Nils Löfstrand. — Stockholm: Eklund, 1955. — 128 s.: ill.
* 
* 
* 
* International Olympic Committee biography
* 
* Wallechinsky, David and Jaime Loucky (2008). "Canoeing: Kayak Pairs 1000 Meters". In *The Complete Book of the Olympics: 2008 Edition*. London: Aurum Press Limited. p.&nbsp;475.

## Արտաքին հղումներ
* Գերտ Ֆրեդրիկսոնը օլիմպիական խաղերում  
* Տվյալներ sport.references.com կայքում 
* http://www.olympic.org/gert-fredriksson
* http://www.britannica.com/biography/Gert-Fredriksson

Կատեգորիա:Աշխարհի չեմպիոններ
Կատեգորիա:Օլիմպիական խաղերի արծաթե մեդալակիրներ
Կատեգորիա:Օլիմպիական խաղերի բրոնզե մեդալակիրներ
Կատեգորիա:Օլիմպիական չեմպիոններ
Սերելաքսին

**Սերելաքսին** (ապրանքանիշի անվանումը՝ **Reasanz**, մշակման կոդային անվանումը **՝ RLX-030**), դեղամիջոց։ Մշակվել է  աշխարհի մի շարք տարածաշրջաններում, այդ թվում՝ Միացյալ Նահանգներում, Եվրոպայում և Ասիայում, սակայն այդպես էլ չի հայտնվել շուկաներում։

Սերելաքսինը մարդու ռելաքսին-2-ի ռեկոմբինանտ ձևն է: Այն հորմոն է, որն արտադրվում է հղիության ընթացքում և կարգավորում է այդ շրջանում տեղի ունեցող հեմոդինամիկ փոփոխությունները, ինչպիսիք են սրտային արտամղման և երիկամներում արյան հոսքի ավելացումը։ Ռելաքսին-2-ը նպաստում է արյունատար անոթների լայնացմանը՝ մեծացնելով հզոր անոթալայնիչ ազոտի օքսիդի (NO) արտադրությունը։ RXFP1 ռելաքսին ընկալիչը ակտիվանում  է մի շարք ֆերմենտների ֆոսֆորիլացման արդյունքում, որը, ի վերջո, հանգեցնում է NO սինթազի ակտիվացմանը էնդոթելային բջիջներում և հետագա NO-ի արտադրությանը։  

Ռելաքսինը կարող է նաև կապվել երկրորդային ընկալիչի՝ էնդոթելային B ընկալիչի հետ, որը նախորդ ուղու արդյունքում ակտիվանում է։ Ռելաքսինի կապումը էնդոթելային B ընկալիչի հետ  նույնպես առաջացնում է անոթների լայնացում։ 

Ռելաքսինը առաջացնում է անոթալայնացում նաև անուղղակի մեխանիզմով՝ ընկճելով հզոր անոթասեղմիչների՝ անգիոտենզին II-ի և էնդոթելինի ազդեցությունը։ Բացի անոթալայնացնող հատկությունից, ռելաքսինի ազդեցությունը նկատելի է նաև երիկամներում, այն զգալիորեն բարձրացնում է կրեատինինի քլիրենսը և մեծացնում է արյան հոսքը դեպի երիկամներ։ Ռելաքսինը ունի նաև խթանիչ ազդեցություն սրտի վրա։ Հետազոտությունները ցույց են տվել, որ այն բարձրացնում է սրտամկանի զգայունությունը կալցիումի նկատմամբ և ակտիվացնում է դրանց ֆոսֆորիլացումը պրոտեինկինազ C-ի միջոցով։ Այս փոփոխությունները թույլ են տալիս մեծացնել սրտամկանի կողմից գեներացվող ուժը՝ առանց սրտամկանի բջիջների էներգիայի սպառմամբ։ Ռելաքսինը և սերելաքսինը կարող են մեծացնել սրտի հարվածային ծավալը՝ առանց հավելյալ էներգետիկ ծանրաբեռնվածության ենթարկելու այն բուժառուներին ովքեր ունեն  սուր սրտային անբավարարություն։

## Սուր սրտային անբավարարություն
Սերելաքսինը անցել է մի շարք կլինիկական հետազոտություններ սուր սրտային անբավարարությամբ  տառապող հիվանդների շրջանում, որը իրականացրել է Novartis ընկերությունը։ Ուսումնասիրվել է դեղամիջոցի անվտանգությունը և օրգանիզմի  տանելիությունը։ Առաջին փուլի հետազոտություններն ուսումնասիրել են դեղամիջոցի անվտանգությունը և տանելիությունը, իսկ երկրորդ փուլի հետազոտությունները գնահատել են հեմոդինամիկ ազդեցությունը և ախտանիշների բարելավմանը: Pre-RELAX-AHF կոչվող երկրորդ փուլի հետազոտության ընթացքում կիրառվել է օրական 30 մկգ/կգ դեղաչափ, որը ցույց է տվել զարկերակային ճնշման իջեցում, հևոցի բարելավում և երիկամային արյան հոսքի մեծացում։ III փուլում՝ RELAX-AHF հետազոտության շրջանակներում, իրականացվել է նույն դեղաչափի 48-ժամյա ներերակային կաթիլային ներարկում։ Այն զգալիորեն բարելավել էվ բուժառուների շնչառությունը, 30%-ով նվազեցրել է սրտային անբավարարության ախտանիշների վատթարացումը, կրճատել է հոսպիտալացման տևողությունը և կանգային երևույթների նշաններն ու ախտանիշները։ 2017 թվականի մարտի 22-ին Novartis ընկերությունը հայտարարել է, որ սուր սրտային անբավարարությամբ բուժառուների շրջանում սերելաքսինի երրորդ փուլի հետազոտությունը չի հասել իր հիմնական նպատակին։

## Ծանոթագրություններ

Կատեգորիա:Դեղամիջոցներ
Սերտոլիի բջիջների ուռուցք

**Սերտոլիի բջիջների ուռուցք,** Սերտոլիի բջիջներից առաջացող սեռական ձգանի գոնադա-հենքային ուռուցք: Այն կարող է զարգանալ ամորձիներում կամ ձվարաններում: Այս ուռուցքները շատ հազվադեպ են հանդիպում և առավել տարածված ունեն 35-50 տարեկան անձանց շրջանում: Դրանք սովորաբար լավ տարբերակված են և կարող են սխալմամբ ախտորոշվել որպես սեմինոմաներ, քանի որ շատ նման են դրանց:

Այն ուռուցքը, որում առկա են Սերտոլիի բջիջներ և Լեյդիգի բջիջներ, հայտնի է որպես Սերտոլի-Լեյդիգի բջջային ուռուցք:

## Դրսևորումներ
Տղամարդկանց շրջանում Սերտոլիի բջիջների ուռուցքները սովորաբար դրսևորվում են որպես ամորձու գոյացություն կամ պնդացում, կարող են ուղեկցվել գինեկոմաստիայով (25%) այն դեպքում, երբ արտադրում են էստրոգեններ, և պատանի տղաների մոտ վաղաժամ կեղծ սեռական հասունացմամբ՝ երբ արտադրում են անդրոգեններ։

## Ախտորոշում
մինի|290x290փքս|Սերտոլիի ցածր տարբերակված բջիջներ, ներկումը՝ հեմատոքսիլին-էոզինով։
Ուլտրաձայնային հետազոտության ժամանակ Սերտոլիի բջիջների ուռուցքը երևում է որպես հիպոէխոգեն ներամորձային օջախ, որը սովորաբար եզակի է լինում: Սակայն խոշորբջջային ենթատեսակը կարող է դրսևորվել բազմակի և երկկողմանի գոյացություններով՝ կալցիֆիկացիայի (կրակալման) մեծ օջախներով: Կարող է իրականացվել նաև ՄՌՇ (մագնիսառեզոնանսային շերտագրություն) հետազոտություն, սակայն այն սովորաբար վերջնական ախտորոշիչ չէ:

Մանրադիտակային հետազոտությունը և իմունոհիստոքիմիան վերջնական ախտորոշում դնելու միակ միջոցն են, հատկապես, երբ առկա է կասկածվող սեմինոմա:

## Բուժում
Տղամարդկանց շրջանում պատկերավորման մեթոդների միջոցով ուռուցքի հայտնաբերման դժվարության պատճառով հաճախ իրականացվում է օրխիէկտոմիա (ամորձու հեռացում): Քանի որ Սերտոլիի բջիջների ուռուցքների մեծ մասը բարորակ են, սովորաբար դա լինում է բավարար: Քիմիաթերապիայի կամ ճառագայթային թերապիայի որևէ փաստացի օգուտ չկա:

## Կենդանիներ
Սերտոլիի բջիջների ուռուցքը հայտնաբերվել է մի շարք կենդանիների՝ մասնավորապես բադերի, շների և ձիերի մոտ։

## Հավելյալ նկարներ

Պատկեր:Leydig cell tumour2.jpg|Լեյդիգի բջիջների ուռուցքների հյուսվածքաբանական պատկեր
Պատկեր:Leydig cell tumour3.jpg|Լեյդիգի բջիջների ուռուցքների հյուսվածքաբանական պատկեր


## Նշումներ

Կատեգորիա:Գինեկոլոգիական հիվանդություններ
Կատեգորիա:Հազվադեպ հանդիպող քաղցկեղներ
Կատեգորիա:Ներզատական հիվանդություններ
Կատեգորիա:Տղամարդու սեռական համակարգի հիվանդություններ
Քրիս Հոյ

Սըր **Քրիստոֆեր Էնդրյու «Քրիս» Հոյ** (, ), շոտլանդացի պրոֆեսիոնալ հեծանվորդ, օլիմպիական խաղերի 6-ակի, աշխարհի առաջնությունների 11-ակի, Բրիտանական Համագործակցության խաղերի կրկնակի չեմպիոն: Իր ուժերը փորձել է նաև ավտոմրցարշավում, 2015 թվականին դարձել Լը Մանի եվրոպական մրցաշարի հաղթող LMP3 դասում: 2005 թվականին ստացել է Բրիտանական կայսրության շքանշանի անդամի, 2009 թվականին՝ ասպետի աստիճան: Մինչև 2016 թվականը համարվել է առավել շատ օլիմպիական ոսկե մեդալներ նվաճած հեծանվորդներից և բրիտանացի մարզիկներից մեկը (հեծանվորդ Ջեյսոն Քեննիի հետ. այդ ժամանակ երկուսն էլ ունեցել են օլիմպիական 6-ական ոսկե մեդալ): 

Ընդ որում՝ Պեկինի 2008 թվականի ամառային օլիմպիական խաղերում նվաճել է երեք ոսկե մեդալ՝ դառնալով երկրորդ բրիտանացի մարզիկը, որին հաջողվել է միևնույն օլիմպիադայի ընթացքում բարձրագույն կարգի երեք պարգևի արժանանալ:

Օլիմպիական խաղերում ու աշխարհի առաջնություններում՝ միասին վերցրած, Հոյն ընդհանուր առմամբ նվաճել է 31 մեդալ, դրանցից 17-ը՝ ոսկե: 

2003 և 2008 թվականներին Քրիս Հոյը Բի-բի-սի-ի կողմից ճանաչվել է Շոտլանդիայի, 2008 թվականին՝ նաև Մեծ Բրիտանիայի լավագույն մարզիկ:

Նրան շնորհվել է Էդինբուրգի համալսարանի (2005), Հերիոթ-Ուաթ համալսարանի և Սեյնթ Էնդրյուսի համալսարանի (2009) պատվավոր դոկտորի կոչում: 2009 թվականին ներառվել է Էդինբուրգի համալսարանի մարզական փառքի սրահում: Նրա անունով են կոչվել Հարավարևելյան երկաթուղային ընկերության ճեպընթաց գնացքներից մեկը, Գլազգոյի նորակառույց վելոդրոմը: Լոնդոնի և Էդինբուրգի քաղաքային իշխանությունները նրան արժանացրել են հատուկ պատիվների ու մրցանակների:

2023 թվականի աշնանը անվանի մարզիկի մոտ ախտորոշվել է շագանակագեղձի քաղցկեղ, որը մետաստազներ է առաջացրել ոսկրերում:

## Մատենագրություն
Քրիս Հոյը իր ուժերը փորձել է նաև գրականության ասպարեզում, հեղինակել հետևյալ գրքերը.
### Ոչ գեղարվեստական
**Chris Hoy: The Autobiography* (2009, HarperCollins) 
*
* *Be Amazing! An Inspiring Guide to Being Your Own Champion* (2020) 
* All That Matters (2024, Hodder & Stoughton) 

### Մանկական գեղարվեստական
#### Flying Fergus մատենաշար
# *The Best Birthday Bike* (2016)
# *The Great Cycle Challenge*  (2016, Bonnier Publishing Fiction); 
# *The Big Biscuit Bike Off* (2016)
# *The Championship Cheats* (2017)
# *The Winning Team* (2017)
# *The Cycle Search and Rescue* (2017)
# *The Wreck-It-Race* (2017)
# *Trouble on the Track* (2018)
# *The Secret Cycle Scoop* (2018)
# *The Photo Finish* (2019)

## Ծանոթագրություններ

## Արտաքին հղումներ
* Քրիս Հոյի պաշտոնական կայքէջը 
* 

Կատեգորիա:2004 թվականի Ամառային օլիմպիական խաղերի չեմպիոններ
Կատեգորիա:2008 թվականի Ամառային օլիմպիական խաղերի չեմպիոններ
Կատեգորիա:2012 թվականի Ամառային օլիմպիական խաղերի մեդալակիրներ
Կատեգորիա:2012 թվականի Ամառային օլիմպիական խաղերի չեմպիոններ
Կատեգորիա:Աշխարհի չեմպիոններ
Կատեգորիա:Բրիտանացի մանկագիրներ
Կատեգորիա:Էդինբուրգի համալսարանի շրջանավարտներ
Կատեգորիա:Էդինբուրգի համալսարանի պատվավոր դոկտորներ
Կատեգորիա:Հեծանվորդներ այբբենական կարգով
Կատեգորիա:Շոտլանդացի մարզիկներ
Կատեգորիա:Օլիմպիական չեմպիոններ
Վարշավայի դրոշ

**Վարշավայի քաղաքի դրոշ**՝ Լեհաստանի Վարշավա քաղաքի պաշտոնական խորհրդանիշներից մեկն է։ Դրոշի ֆոնը կազմված է երկգույն ուղղանկյունից, որը բաժանված է երկու հավասար չափի հորիզոնական շերտերի՝ վերևում՝ դեղին, իսկ ներքևում՝ կարմիր։ Այն սկսեց օգտագործվել 1938 թվականին՝ առանց պաշտոնական կարգավիճակի, և պաշտոնապես ընդունվեց քաղաքի կողմից 1991 թվականին։

## Դիզայն
Լեհաստանի մայրաքաղաք Վարշավա քաղաքի դրոշը երկգույն ուղղանկյուն է, որը բաժանված է երկու հավասար լայնության հորիզոնական շերտերի՝ վերևում դեղին, իսկ ներքևում՝ կարմիր։ Դրոշը չունի որոշակի համամասնություններ, չնայած լայնորեն օգտագործվող համամասնություններից են 2:3 և 5:8-ը։

Դրա գույները վերցված էին քաղաքի զինանշանից, որը պատկերում է ջրահարս՝ ոսկեգույն (դեղին) սրով, վահանով և մազերով, կարմիր ֆոնի վրա, իսկ զինանշանի վերևում ոսկեգույն (դեղին) թագով։

## Պատմություն
Դեղին և կարմիր դրոշը սկսեցին օգտագործվել որպես Վարշավայի խորհրդանիշ 1938 թվականին, թեև առանց որևէ պաշտոնական կարգավիճակի: Դրոշը պաշտոնապես ընդունվեց որպես քաղաքի խորհրդանիշ 1991 թվականին:

## Ծանոթագրություններ

Կատեգորիա:1938 դրոշներ
Կատեգորիա:1938 հիմնադրումներ Լեհաստանում
Կատեգորիա:1991 դրոշներ
Կատեգորիա:1991 հիմնադրումներ Լեհաստանում
Կատեգորիա:Վարշավա
Կատեգորիա:Վարշավայի մշակույթ
Սաարի դրոշ

**Սաարի դրոշ**, հիմնված Գերմանիայի դրոշի վրա և իրենից ներկայացնում է սև, կարմիր և ոսկեգույն հորիզոնական եռագույն։ Դրոշի կենտրոնում Սաարի զինանշանն է։ Սաարի դրոշը և՛ քաղաքացիական դրոշն է(*Landesflagge*), և՛ պետական ​​ծառայության դրոշ(*Landesdienstflagge*)։

## Պատմություն

### Սաարի ավազանի տարածքը
ձախից|մինի|Սաարի ավազանի տարածքի դրոշը (1920–1935)
Սաարի շրջանը կազմավորվել է Վերսալի պայմանագրով, որը ավարտեց Առաջին համաշխարհային պատերազմը։ Որոշվեց, որ տարածքը պատկանում է Գերմանիային, բայց պետք է կառավարվի Ֆրանսիայի կողմից՝ Ազգերի լիգայի անունից։ 1920 թվականի հուլիսի 28-ին որոշվեց, որ տարածքում կօգտագործվի կապույտ, սպիտակ և սև հորիզոնական եռագույն դրոշ։ Սրանք երկու նախկին նահանգների՝ Պրուսիայի (սև-սպիտակ) և Բավարիայի (սպիտակ-կապույտ) գույներն են, որոնց տարածքներից էլ կազմավորվել է Սաարի շրջանը, ինչպես նաև Սաարի շրջանի զինանշանի առանձին զինանշանային դաշտերի հիմնական գույներն են։ Սա օգտագործվել է մինչև 1935 թվականի մարտի 1-ը, երբ տարածքը կրկին անցավ գերմանական կառավարման տակ։ 1935 թվականին, երբ Գերմանիան կրկին ստանձնեց Սաարի վերահսկողությունը, ենթադրվում է, որ նոր դրոշ չի ստեղծվել, քանի որ Սաարը միացվել է Վեստմարկ անունով հայտնի տարածքին։

### Սաարի պրոտեկտորատ
մինի|Սաարի պրոտեկտորատի դրոշը (1947–1956)
Երկրորդ համաշխարհային պատերազմի ավարտին ֆրանսիացիները Սաարի վերահսկողությունը ստանձնեցին որպես պրոտեկտորատ։ Այդ ժամանակ օգտագործվող դրոշը սկանդինավյան խաչի նախշ էր։ Խաչի ուղղահայաց գծի ձախ կողմում կապույտ էր, իսկ աջ կողմում՝ կարմիր։ Գույները ծագում են ֆրանսիական դրոշի գույներից։

### Սաարի
Երբ Սաարի պրոտեկտորատը 1957 թվականին վերամիավորվեց Գերմանիայի Դաշնային Հանրապետության հետ, այն ընդունեց իր ներկայիս դրոշը։ Այն հիմնված է Գերմանիայի դրոշի վրա, որը խեղաթյուրված է Սաարի զինանշանով։ Պետական ​​զինանշանի վահանի չորս քառորդները ներկայացնում են Նասաու-Սաարբրյուկեն, Տրիերի արքեպիսկոպոսություն և ընտրյալություն, Լոթարինգիայի դքսություն և Պֆալց-Ցվայբրյուկեն պատմական տարածքները։

## Ծանոթագրություններ

Կատեգորիա:1957 դրոշներ
Տոքսիկ հատիկավորում

**Տոքսիկ հատիկավորում**, բորբոքում ունեցող հիվանդների գրանուլոցիտներում, մասնավորապես նեյտրոֆիլներում, հայտնաբերվող մուգ կոպիտ հատիկների առկայություն։

## Կլինիկական նշանակություն
Տոքսիկ հատիկավորումը Դոհլեի մարմնիկների և տոքսիկ վակուոլացման հետ մեկտեղ հայտնաբերվում են ծայրամասային արյան գրանուլոցիտների ցիտոպլազմայում, ինչը ենթադրում է օրգանիզմում բորբոքային գործընթաց։ Տոքսիկ հատիկավորումը հաճախ հանդիպում է բակտերիալ վարակով և սեպսիսով հիվանդների մոտ, չնայած այն յուրահատուկ չէ։ Քիմիաթերապիայով կամ գրանուլոցիտների գաղութ խթանող գործոնով, ցիտոկինային դեղամիջոցներով բուժվող հիվանդների մոտ նույնպես կարող են գրանուլոցիտներում տոքսիկ հատիկավորում հայտնաբերվել։

## Կազմ
Տոքսիկ հատիկավորումները հիմնականում կազմված են պերօքսիդազ և թթվային հիդրոլազ ֆերմենտներից և իրենց կազմով նման են երիտասարդ գրանուլոցիտային բջիջներում (պրոմիելոցիտներ) հայտնաբերվող հատիկավորումներին։ Նորմալ, հասուն նեյտրոֆիլները պարունակում են որոշակի տարրական հատիկներ, սակայն հատիկները դժվար է նույնականացնել լուսային մանրադիտակով, քանի որ բջիջների հասունացմանը զուգընթաց դրանք կորցնում են իրենց մուգ կապույտ գույնը։ Հետևաբար տոքսիկ հատիկավորումը ցույց է տալիս նեյտրոֆիլների ոչ նորմալ հասունացումը։

## Նմանատիպ կազմավորումներ
Ալդեր-Ռեյլիի ժառանգական անոմալիա ունեցող հիվանդների մոտ (մուկոպոլիսախարիդոզներ) նեյտրոֆիլներում առկա են շատ մեծ, մուգ ներկված հատիկավորումներ, որոնք հնարավոր է շփոթել տոքսիկ հատիկավորման հետ։

## Տես նաև
* Բորբոքում

## Ծանոթագրություններ

Կատեգորիա:Արյունաբանություն
Կատեգորիա:Բժշկական ախտորոշում
Կատեգորիա:Բժշկական եզրեր